proxectonos/corpus_dominio_legal_administrativo_tmp huggingface dataset:
ORDE do 22 de outubro de 2010 pola que se amplía o prazo de presentación da documentación de xustificación establecido na Orde do 14 de maio de 2010, pola que se establecen as bases reguladoras para a concesión de axudas a fundacións, asociacións e outras entidades ou institucións sen ánimo de lucro para o financiamento de proxectos en materia de xestión de residuos, mitigación ou adaptación ao cambio climático e implantación e mantemento no sistema comunitario de xestión e auditoría ambientais (EMAS), ao tempo que se fai pública a súa convocatoria para os anos 2010 e 2011.
CONSELLERÍA DE MEDIO AMBIENTE, TERRITORIO E INFRAESTRUTURAS — III. OUTRAS DISPOSICIÓNS — 29/10/2010

O 18 de maio publicouse no DOG nº 92 a Orde do 14 de maio de 2010 pola que se establecen as bases reguladoras para a concesión de axudas a fundacións, asociacións e outras entidades ou institucións sen ánimo de lucro para o financiamento de proxectos en materia de xestión de residuos, mitigación ou adaptación ao cambio climático e implantación e mantemento no sistema comunitario de xestión e auditoría ambientais (EMAS), ao tempo que se fai pública a súa convocatoria para os anos 2010 e 2011.
O artigo 13.1º da mencionada orde establece o prazo de xustificación da subvención e dispón como data límite, para a anualidade 2010, o 5 de novembro de 2010.
Non obstante, por causas sobrevidas, o prazo establecido resulta de difícil cumprimento, polo que, co fin de garantir a maior eficacia posible da convocatoria das referidas subvencións, é procedente ampliar o devandito prazo, para a súa xustificación.
De acordo co anterior, vista a Lei 9/2007, do 13 de xuño, de subvencións de Galicia e o Decreto 11/2009, do 8 de xaneiro, polo que se aproba o seu regulamento,
DISPOÑO:
Artigo único.-Ampliación do prazo de xustificación.
Amplíase ata o día 3 de decembro de 2010 o límite do prazo de xustificación da anualidade 2010 previsto no artigo 13.1º da Orde do 14 de maio de 2010 pola que se establecen as bases reguladoras para a concesión de axudas a fundacións, asociacións e outras entidades ou institucións sen ánimo de lucro para o financiamento de proxectos en materia de xestión de residuos, mitigación ou adaptación ao cambio climático e implantación e mantemento no sistema comunitario de xestión e auditoría medioambientais (EMAS), ao tempo que se fai pública a súa convocatoria para os anos 2010 e 2011.
Disposición derradeira
Esta orde entrará en vigor o día seguinte ao da súa publicación no Diario Oficial de Galicia.
Santiago de Compostela, 22 de outubro de 2010.
Agustín Hernández Fernández de Rojas
Conselleiro de Medio Ambiente, Territorio
e Infraestruturas
RESOLUCIÓN do 9 de decembro de 2010 pola que se dá publicidade aos avais concedidos polo Instituto Galego de Promoción Económica (Igape) no terceiro trimestre de 2010.
INSTITUTO GALEGO DE PROMOCIÓN ECONÓMICA — III. OUTRAS DISPOSICIÓNS — 27/12/2010

O artigo 13º.2 do Decreto 284/1994, do 15 de setembro, de regulación de avais do Instituto Galego de Promoción Económica, establece que aos avais concedidos polo Igape se lles dará publicidade no Diario Oficial de Galicia.
En virtude do exposto anteriormente,
RESOLVO:
Un.-Dar publicidade aos avais concedidos polo Consello de Dirección do Instituto Galego de Promoción Económica (Igape):
Ver referencia pdf "24700D009P036.PDF"
Dous.-Dar publicidade aos avais concedidos mediante resolución do presidente do Igape en virtude do convenio polo que se establece unha liña de avais do Igape para facilitarlles ás empresas galegas o acceso ao financiamento operativo adicional:
Ver referencia pdf "24700D009P036.PDF"
Santiago de Compostela, 9 de decembro de 2010.
Joaquín Varela de Limia de Cominges
Director xeral do Instituto Galego
de Promoción Económica
RESOLUCIÓN do 15 de decembro de 2010 pola que se fai público o acordo plenario polo que se establece o número, distribución de asuntos e composición das seccións do Consello Consultivo de Galicia para o ano 2011.
CONSELLO CONSULTIVO DE GALICIA — III. OUTRAS DISPOSICIÓNS — 27/12/2010

De conformidade co establecido no artigo 18º do Decreto 282/2003, do 22 de maio, polo que se aproba o Regulamento de organización e funcionamento do Consello Consultivo de Galicia esta presidencia,
RESOLVE:
Facer público o acordo plenario do 15 de decembro de 2010 do Consello Consultivo de Galicia, polo que se establecen o número, distribución de asuntos e composición das seccións do devandito Consello Consultivo para o 2011, do teor literal seguinte:
«Segundo o disposto nos artigos 15º e 16º da Lei 9/1995, do 10 de novembro, de creación do Consello Consultivo de Galicia e nos artigos 16º e 18º do seu Regulamento de organización e funcionamento, aprobado polo Decreto 282/2003, o Pleno do Consello Consultivo de Galicia na súa reunión do día 15 de decembro de 2010,
ACORDA:
1. Establecer o número e composición das seccións do Consello Consultivo de Galicia en relación coas solicitudes de ditames correspondentes ao ano 2011 da forma seguinte:
-Sección primeira:
Presidenta: Mª Teresa Conde-Pumpido Tourón.
Vogais:
Francisco Javier DAmorín Viéitez
Carlos Martínez-Buján Pérez
José Gonzalo de la Huerga Fidalgo.
Secretario: Constantino Alvarellos Galve.
-Sección segunda:
Presidente: José Luis Costa Pillado.
Vogais:
Francisco Javier DAmorín Viéitez.
Carlos Martínez-Buján Pérez.
José Gonzalo de la Huerga Fidalgo.
Secretario: Abelardo Blanco Serrano.
2. A distribución de asuntos entre elas efectuarase por quenda alternativa segundo a orde de entrada da solicitude de ditames.
3. Que, de acordo co parágrafo segundo do citado artigo 18º, se publique este acordo no Diario Oficial de Galicia».
Santiago de Compostela, 15 de decembro de 2010.
Mª Teresa Conde-Pumpido Tourón
Presidenta do Consello Consultivo de Galicia
RESOLUCIÓN do 28 de decembro de 2010 pola que se fai pública a ampliación de créditos asignados ao Plan Remóvete 2010 G para a substitución de vehículos en Galicia.
INSTITUTO GALEGO DE PROMOCIÓN ECONÓMICA — III. OUTRAS DISPOSICIÓNS — 30/12/2010

Mediante Resolución do 27 de xullo de 2010 (DOG nº 147, do 3 de agosto), do director xeral do Instituto Galego de Promoción Económica, deuse publicidade ao acordo do seu Consello de Dirección en que se aproba as bases reguladoras das axudas do Igape a pemes, autónomos e particulares para a renovación de automóbiles con desmantelamento de automóbiles antigos para o ano 2010 (Plan Remóvete Galicia), e procedeuse á súa convocatoria en réxime de concorrencia non competitiva. Posteriormente, mediante Resolución do 14 de decembro de 2010 (DOG nº 239, do 15 de decembro) do director xeral do Instituto Galego de Promoción Económica deuse publicidade ao acordo do Consello de Dirección do Igape relativo á aprobación da modificación das citadas bases reguladoras, que inclúe o cambio de denominación do plan, que pasa a denominarse Plan Remóvete 2010 G.
Tendo en conta que as citadas bases inclúen que as convocatorias serán obxecto de publicación no Diario Oficial de Galicia mediante resolución do director xeral do Igape e que as ditas convocatorias incluirán o procedemento de tramitación, o prazo de presentación de solicitudes e os créditos asignados.
Visto o número de solicitudes e de conformidade coas facultades que teño conferidas,
RESOLVO:
Primeiro.-Ampliar o crédito dispoñible en 1.200.000  adicionais, con cargo á partida orzamentaria 02.02-E4/10/04-656 do ano 2010.
Segundo.-Esta resolución entrará en vigor o día seguinte ao da súa publicación no Diario Oficial de Galicia.
Santiago de Compostela, 28 de decembro de 2010.
Joaquín Varela de Limia de Cominges
Director xeral do Instituto Galego de Promoción Económica
CORRECCIÓN de erros.-Orde do 1 de outubro de 2010 pola que se establecen as bases reguladoras para a concesión, en réxime de concorrencia competitiva, de subvencións a empresas galegas do sector téxtil-moda-confección para a realización de actuacións e estratexias de promoción e internacionalización, e se procede á súa convocatoria para o ano 2010 (código de procedemento IN515B presentación electrónica).
CONSELLERÍA DE ECONOMÍA E INDUSTRIA — III. OUTRAS DISPOSICIÓNS — 27/12/2010

Advertidos erros na devandita orde, publicada no DOG número 194, do xoves, do 7 de outubro de 2010, cómpre facer as seguintes correccións:
Na páxina 16.876, columna 1, no artigo 2º (financiamento e concorrencia) no seu punto 1, onde di: «As subvencións que se establezan para as actuacións obxecto desta orde financiaranse co crédito ampliable correspondente á aplicación orzamentaria 08.03.751A.770.1,...», debe dicir: «As subvencións que se establezan para as actuacións obxecto desta orde financiaranse co crédito ampliable correspondente á aplicación orzamentaria 08.03.741A.770.0...».
ORDE do 19 de maio de 2010 polo que se incorpora un novo procedemento ao Rexistro Telemático da Xunta de Galicia, regulado polo Decreto 164/2005, do 16 de xuño.
CONSELLERÍA DE PRESIDENCIA, ADMINISTRACIÓNS PÚBLICAS E XUSTIZA — I. DISPOSICIÓNS XERAIS — 26/05/2010

O Decreto 164/2005, do 16 de xuño, crea o Rexistro Telemático da Xunta de Galicia, que permite a presentación por vía telemática de solicitudes, escritos e comunicacións. Esta orde inclúe no anexo VII do Decreto 164/2005, do 16 de xuño, un novo procedemento, co fin de continuar impulsando o emprego de técnicas e medios electrónicos, informáticos e telemáticos no desenvolvemento da actividade da Xunta de Galicia e no exercicio das súas competencias.
De conformidade co disposto no artigo 2.2º e na disposición adicional primeira b) e derradeira primeira do Decreto 164/2005, do 16 de xuño, polo que se regulan e determinan as oficinas de rexistro propias ou concertadas da Administración da Comunidade Autónoma de Galicia, créase o Rexistro Telemático da Xunta de Galicia e se regúlase a atención ao cidadán,
DISPOÑO:
Artigo único.
1. Inclúense no anexo VII do Decreto 164/2005, do 16 de xuño, procedementos para os que está habilitado o Rexistro Telemático da Xunta de Galicia e queda, pois, habilitado cos efectos previstos no seu artigo 5.1º o seguinte procedemento:
IN411A-Axudas para a renovación de equipamentos domésticos individuais de gas.
2. O procedemento para a tramitación electrónica estará dispoñible no enderezo:
http://www.xunta.es/presentacion-electronica-da-xunta-de-galicia
Disposición derradeira
Esta orde entrará en vigor o mesmo día da súa publicación no Diario Oficial de Galicia.
Santiago de Compostela, 19 de maio de 2010.
Alfonso Rueda Valenzuela
Conselleiro de Presidencia, Administracións Públicas e Xustiza
CORRECCIÓN de erros.-Orde do 4 de maio de 2010 sobre integración do persoal funcionario nas escalas de inspección e subinspección urbanística creadas pola disposición adicional segunda da Lei 5/2004, do 29 de decembro, de modificación da Lei 9/1992, do 30 de decembro, de ordenación urbanística e protección do medio rural de Galicia.
CONSELLERÍA DE FACENDA — I. DISPOSICIÓNS XERAIS — 25/05/2010

Advertidos erros na devandita orde, publicada no Diario Oficial de Galicia nº 92, do 18 de maio de 2010, procédese a efectuar a oportuna rectificación:
No título da orde, onde di: «Lei 5/2004, do 29 de decembro, de modificación da Lei 9/1992, do 30 de decembro, de ordenación urbanística e protección do medio rural de Galicia», debe dicir: «Lei 15/2004, do 29 de decembro, de modificación da Lei 9/2002, do 30 de decembro, de ordenación urbanística e protección do medio rural de Galicia».
No primeiro parágrafo onde di: «Lei 15/2004, do 29 de decembro, de modificación da Lei 9/1992, do 30 de decembro, de ordenación urbanística e protección do medio rural de Galicia», debe dicir: «Lei 15/2004, do 29 de decembro, de modificación da Lei 9/2002, do 30 de decembro, de ordenación urbanística e protección do medio rural de Galicia».
RESOLUCIÓN do 14 de abril de 2010 pola que se lles dá publicidade ás axudas concedidas ao abeiro da Orde do 18 de setembro de 2009, pola que se establecen as bases reguladoras para a concesión, en réxime de concorrencia non competitiva, de subvencións para o fomento do uso das deducións fiscais e das bonificacións na cotización á Seguridade Social por actividades de investigación, desenvolvemento e innovación, no ámbito da Comunidade Autónoma de Galicia, e se procede á súa convocatoria para o ano 2009 (Diario Oficial de Galicia número 190, do 28 de setembro).
CONSELLERÍA DE ECONOMÍA E INDUSTRIA — III. OUTRAS DISPOSICIÓNS — 24/05/2010

O artigo 14 da orde reguladora dispón: «Unha vez que finalice o prazo de presentación de solicitudes publicarase no Diario Oficial de Galicia a relación de subvencións con indicación da norma reguladora, beneficiario, crédito orzamentario, contía e finalidade da subvención».
Na súa virtude,
RESOLVO:
Ordenar a publicación no Diario Oficial de Galicia das axudas concedidas con cargo ás aplicacións orzamentarias 44.02.741A.771.0, ao abeiro da Orde do 18 de setembro de 2009 pola que se aprobaron as bases reguladoras para a concesión das subvencións para o fomento do uso das deducións fiscais e das bonificacións na cotización á Seguridade Social por actividades de investigación, desenvolvemento e innovación, no ámbito da Comunidade Autónoma de Galicia, e se procede á súa convocatoria para o ano 2009.
Santiago de Compostela, 14 de abril de 2010.
P.D. (Orde 30-4-2009)
José Riesgo Boluda
Secretario xeral da Consellería de Economía
e Industria
Ver referencia pdf "09600D007P062.PDF"
RESOLUCIÓN do 14 de maio de 2010, da Dirección Xeral de Comercio, de modificación do anexo VII.5 da Resolución do 12 de febreiro de 2010, pola que se convocan as eleccións para a renovación dos plenos das cámaras oficiais de comercio, industria e navegación de Galicia.
CONSELLERÍA DE ECONOMÍA E INDUSTRIA — III. OUTRAS DISPOSICIÓNS — 24/05/2010

Estando próximo a finalizar o mandato dos órganos de goberno das cámaras oficiais de comercio, industria e navegación, o Ministerio de Industria, Turismo e Comercio declarou aberto o proceso electoral para a renovación dos plenos das cámaras de comercio, industria e navegación de España e do seu Consello Superior, mediante a Orde ITC/2019/2009, do 22 de xullo, e dispúxose a apertura do dito proceso o día 1 de outubro de 2009 e a súa finalización o día 15 de xullo de 2010.
Unha vez aberto o proceso electoral e transcorridos os prazos previstos para a exposición pública dos censos electorais e de reclamacións, así como o de resolución dos recursos interpostos, mediante a resolución da Dirección Xeral de Comercio, do 12 de febreiro de 2010, convocáronse as eleccións para a renovación dos seus plenos, logo de seren consultadas as nove cámaras galegas, de acordo co establecido nos artigos 32 da Lei 5/2004, do 8 de xullo, de cámaras oficiais de comercio, industria e navegación de Galicia, e 15 do Regulamento de réxime electoral das cámaras oficiais de comercio, industria e navegación de Galicia, aprobado polo Decreto 431/2009, do 19 de novembro.
O anexo VII.5 da referida resolución establece o modelo normalizado de papeleta de votación para o sufraxio por proposta das organizacións empresariais, en que se indica que en cada papeleta impresa deben figurar os apelidos e nome ou, se é o caso, razón social, ordenados alfabeticamente, de cada unha das persoas candidatas proclamadas.
A dita previsión non se axusta ao establecido no artigo 47.3º do Regulamento de réxime electoral das cámaras oficiais de comercio, industria e navegación de Galicia, segundo o cal, no caso de que se presente máis dunha lista de organizacións empresariais, a orde de cada unha delas na papeleta determinarase por sorteo en cada xunta electoral. E, no caso de que as organizacións empresariais presenten unha lista conxunta, as persoas candidatas figurarán na papeleta na orde proposta polas mencionadas organizacións.
Polo tanto, mediante esta resolución modifícase o referido anexo para o obxecto de adaptar o contido da papeleta de votación para o sufraxio por proposta das organizacións empresariais ao disposto no dito precepto.
Por todo o anterior, e en uso das competencias que esta dirección xeral ten atribuídas no Decreto 324/2009, do 11 de xuño, polo que se establece a estrutura orgánica da Consellería de Economía e Industria,
DISPOÑO:
Primeiro.-O anexo VII.5 da Resolución do 12 de febreiro de 2010, pola que se convocan as eleccións para a renovación dos plenos das cámaras oficiais de comercio, industria e navegación de Galicia, queda redactado nos termos que se indican no anexo desta resolución.
Santiago de Compostela, 14 de maio de 2010.
María Nava Castro Domínguez
Directora xeral de Comercio
Ver referencia pdf "09600D007P062.PDF"
CORRECCIÓN de erros.-Resolución do 29 de abril de 2010, da Dirección Xeral de Centros e Recursos Humanos, pola que se fai pública a proposta de selección dos alumnos desta comunidade autónoma que participarán na actividade de Aulas da Natureza no ano 2010.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 24/05/2010

Advertido erro na citada resolución publicada no DOG nº 93, do mércores 19 de maio de 2010, cómpre substituír o anexo polo que a seguir se insire.
Ver referencia pdf "09600D010P069.PDF"
Ver referencia pdf "09600D011P070.PDF"
ORDE do 26 de abril de 2010 pola que se incorpora un novo procedemento ao Rexistro Telemático da Xunta de Galicia, regulado polo Decreto 164/2005, do 16 de xuño.
CONSELLERÍA DE PRESIDENCIA, ADMINISTRACIÓNS PÚBLICAS E XUSTIZA — I. DISPOSICIÓNS XERAIS — 03/05/2010

O Decreto 164/2005, do 16 de xuño, crea o Rexistro Telemático da Xunta de Galicia, que permite a presentación por vía telemática de solicitudes, escritos e comunicacións. Esta orde inclúe no anexo VII do Decreto 164/2005, do 16 de xuño, un novo procedemento, co fin de continuar impulsando o emprego de técnicas e medios electrónicos, informáticos e telemáticos no desenvolvemento da actividade da Xunta de Galicia e no exercicio das súas competencias.
De conformidade co disposto no artigo 2.2º e a disposición adicional primeira b) e derradeira primeira do Decreto 164/2005, do 16 de xuño, polo que se regulan e determinan as oficinas de rexistro propias ou concertadas da Administración da Comunidade Autónoma de Galicia, se crea o Rexistro Telemático da Xunta de Galicia e se regula a atención ao cidadán.
DISPOÑO:
Artigo único.
1. Inclúese no anexo VII do Decreto 164/2005, do 16 de xuño, procedementos para os que está habilitado o Rexistro Telemático da Xunta de Galicia, e queda pois, habilitado cos efectos previstos no seu artigo 5.1º, o seguinte procedemento:
IN413C- Rexistro de certificados de eficiencia enerxética de edificios da Comunidade Autónoma de Galicia.
2. O procedemento para a tramitación electrónica estará dispoñible no enderezo:
http://www.xunta.es/presentacion-electronica-da-xunta-de-galicia
Disposición derradeira
Esta orde entrará en vigor o mesmo día da súa publicación no Diario Oficial de Galicia.
Santiago de Compostela, 26 de abril de 2010.
Alfonso Rueda Valenzuela
Conselleiro de Presidencia, Administracións Públicas e Xustiza
CORRECCIÓN de erros.-Orde do 26 de abril de 2010 pola que se dispón o nomeamento dun vogal en representación da Xunta de Galicia no Consello de Administración da Autoridade Portuaria de Marín e ría de Pontevedra.
CONSELLERÍA DO MAR — II. AUTORIDADES E PERSOAL — 13/05/2010

Advertido erro na Orde do 26 de abril de 2010 publicada no DOG nº 86, do 7 de maio de 2010, cómpre facer a oportuna corrección:
Na páxina 8.011, onde di: «O nomeamento de Paloma Rueda Rúa como vogal do Consello de Administración da Autoridade Portuaria de Marín e ría de Pontevedra, en representación da Xunta de Galicia», debe dicir: «O nomeamento de Paloma Rueda Crespo como vogal do Consello de Administración da Autoridade Portuaria de Marín e ría de Pontevedra, en representación da Xunta de Galicia».
RESOLUCIÓN do 6 de maio de 2010 pola que se dispón o nomeamento de vogal do Consello de Administración do Instituto Tecnolóxico para o Control do Medio Mariño de Galicia (Intecmar).
INSTITUTO TECNOLÓXICO PARA O CONTROL DO MEDIO MARIÑO DE GALICIA — II. AUTORIDADES E PERSOAL — 13/05/2010

A Lei 3/2004, do 7 de xuño (DOG nº 116, do 17 de xuño) crea o Instituto Tecnolóxico para o Control do Medio Mariño de Galicia (Intecmar), como un ente de dereito público con personalidade xurídica propia e patrimonio propio e con plena capacidade e autonomía para o cumprimento dos seus fins, adscrito á Consellería do Mar; o seu regulamento foi aprobado polo Decreto 41/2005, do 17 de febreiro (DOG nº 49, do 11 de marzo).
Os artigos 7 da Lei 3/2004, do 7 de xuño e 4 do Decreto 41/2005, do 17 de febreiro, regulan a composición do Consello de Administración do Instituto, establecendo que o vogal representante do persoal do Intecmar será nomeado polo Consello de Administración deste por proposta do órgano ou órganos que representan ao persoal do Intecmar.
En consecuencia,
DISPOÑO:
Por proposta do comité de empresa do Intecmar, o nomeamento de José Luis Pérez Bello, como vogal do Consello de Administración do Intecmar en representación do persoal do instituto.
Vilaxoán, 6 de maio de 2010.
Rosa Mª Quintana Carballo
Presidenta do Consello de Administración
RESOLUCIÓN do 14 de abril de 2010 pola que se publica o plan de estudos de graduado ou graduada en Logopedia.
UNIVERSIDADE DA CORUÑA — III. OUTRAS DISPOSICIÓNS — 13/05/2010

Obtida a verificación do plan de estudos polo Consello de Universidades, logo do informe favorable da Axencia Nacional de Avaliación da Calidade e Acreditación, así como a autorización da Comunidade Autónoma de Galicia, e establecido o carácter oficial do título por acordo do Consello de Ministros do 30 de outubro de 2009 (publicado no BOE do 5 de xaneiro de 2010 por resolución do secretario de Estado de Universidades do 13 de novembro de 2009).
Esta reitoría, de conformidade co disposto no artigo 35.4º da Lei orgánica 6/2001, de universidades, na redacción dada pola Lei orgánica 4/2007, resolve publicar o plan de estudos conducente á obtención do título oficial de graduado ou graduada en Logopedia, que quedará estruturado segundo consta no anexo.
A Coruña, 14 de abril de 2010.
José María Barja Pérez
Reitor da Universidade da Coruña
Ver referencia pdf "09000D012P040.PDF"
ORDE do 26 de abril de 2010 pola que se incorpora un novo procedemento ao Rexistro Telemático da Xunta de Galicia, regulado polo Decreto 164/2005, do 16 de xuño.
CONSELLERÍA DE PRESIDENCIA, ADMINISTRACIÓNS PÚBLICAS E XUSTIZA — I. DISPOSICIÓNS XERAIS — 03/05/2010

O Decreto 164/2005, do 16 de xuño, crea o Rexistro Telemático da Xunta de Galicia, que permite a presentación por vía telemática de solicitudes, escritos e comunicacións. Esta orde inclúe no anexo VII do Decreto 164/2005, do 16 de xuño, un novo procedemento, co fin de continuar impulsando o emprego de técnicas e medios electrónicos, informáticos e telemáticos no desenvolvemento da actividade da Xunta de Galicia e no exercicio das súas competencias.
De conformidade co disposto no artigo 2.2º e a disposición adicional primeira b) e derradeira primeira do Decreto 164/2005, do 16 de xuño, polo que se regulan e determinan as oficinas de rexistro propias ou concertadas da Administración da Comunidade Autónoma de Galicia, se crea o Rexistro Telemático da Xunta de Galicia e se regula a atención ao cidadán.
DISPOÑO:
Artigo único.
1. Inclúese no anexo VII do Decreto 164/2005, do 16 de xuño, procedementos para os que está habilitado o Rexistro Telemático da Xunta de Galicia, e queda pois, habilitado cos efectos previstos no seu artigo 5.1º, o seguinte procedemento:
BS402B- Procedemento de adxudicación de prazas para fillos/as do persoal dos servizos centrais da Xunta de Galicia, na Escola Infantil 0-3 de Vite, dependente da Consellería de Traballo e Benestar e do persoal do Complexo Administrativo da Xunta de Galicia en Vigo, na Escola Infantil do Complexo Administrativo en Vigo.
2. O procedemento para a tramitación electrónica estará dispoñible no enderezo:
http://www.xunta.es/presentacion-electronica-da-xunta-de-galicia
Disposición derradeira
Esta orde entrará en vigor o mesmo día da súa publicación no Diario Oficial de Galicia.
Santiago de Compostela, 26 de abril de 2010.
Alfonso Rueda Valenzuela
Conselleiro de Presidencia, Administracións Públicas e Xustiza
RESOLUCIÓN do 13 de abril de 2010 pola que se procede á publicación das axudas concedidas en virtude da Orde do 31 de agosto de 2009, pola que se regulan as bases que rexerán o procedemento de concesión das axudas para o mantemento das escolas infantís 0-3 e os puntos de atención á infancia (PAI) dependentes das corporacións locais.
CONSELLERÍA DE TRABALLO E BENESTAR — III. OUTRAS DISPOSICIÓNS — 10/05/2010

De conformidade co disposto no artigo 18.1º da Lei 38/2003, do 17 de novembro, xeral de subvencións; no artigo 15.1º da Lei 9/2007, do 13 de xuño, de subvencións de Galicia; no Decreto lexislativo 1/1999, do 7 de outubro, polo que se aproba o texto refundido da Lei de réxime financeiro e orzamentario de Galicia, procédese á publicación das axudas concedidas en virtude da Orde do 31 de agosto de 2009 pola que se regulan as bases que rexerán o procedemento de concesión das axudas para o mantemento das escolas infantís 0-3 e os puntos de atención á infancia (PAI) dependentes das corporacións locais.
Finalidade da axuda: as axudas teñen por obxecto o mantemento das escolas infantís 0-3 e os puntos de atención á infancia (PAI) dependentes das corporacións locais que cumpran os requisitos establecidos no Decreto 143/2007, do 12 de xullo, polo que se regula o réxime de autorización e acreditación dos programas e dos centros de servizos sociais (DOG do 31 de xullo) e no Decreto 329/2005, do 28 de xullo, polo que se regulan os centros de menores e os centros de atención á infancia (DOG do 16 de agosto), así como a normativa de desenvolvemento, se for o caso.
Norma reguladora: Orde do 31 de agosto de 2009 pola que se regulan as bases que rexerán o procedemento de concesión das axudas para o mantemento das escolas infantís 0-3 e os puntos de atención á infancia (PAI) dependentes das corporación locais. (Diario Oficial de Galicia nº 181, do 15 de setembro).
Crédito orzamentario: 2.523.844 euros, con cargo á aplicación orzamentaria 48.02.312G.460.2.
As entidades beneficiarias e o importe das axudas concedidas a cada unha delas expresado en euros recóllense no anexo a esta resolución.
Santiago de Compostela, 13 de abril de 2010.
Beatriz Mato Otero
Conselleira de Traballo e Benestar
Ver referencia pdf "08700D013P068.PDF"
CORRECCIÓN de erros.-Orde do 22 de abril de 2010 pola que se aproban as bases para a concesión de bolsas, en réxime de concorrencia competitiva, para o desenvolvemento de actividades de formación académica de curta duración, desenvolvidas fóra da comunidade autónoma, destinadas a grupos de alumnos universitarios que cursen os seus estudos oficiais nas universidades do sistema universitario de Galicia.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 10/05/2010

Advertido erro na citada orde, publicada no Diario Oficial de Galicia nº 80, do 29 de abril de 2010, é necesario efectuar a oportuna corrección:
No artigo 6º.-Período. Onde di: «31 de setembro de 2010», debe dicir: «30 de setembro de 2010».
RESOLUCIÓN do 6 de abril de 2010, da Dirección Xeral de Relacións Laborais, pola que se dispón o rexistro, o depósito e a publicación, no Diario Oficial de Galicia, do acordo da comisión paritaria do convenio colectivo autonómico para a actividade de axuda a domicilio de Galicia, relativo á aprobación das táboas salariais para o ano 2010.
CONSELLERÍA DE TRABALLO E BENESTAR — III. OUTRAS DISPOSICIÓNS — 10/05/2010

Visto o acordo polo que se aproban as táboas salariais para o ano 2010, que subscribiu a comisión paritaria do convenio colectivo autonómico para a actividade de axuda a domicilio de Galicia, na xuntanza que tivo lugar o 22 de marzo de 2010, e de conformidade co disposto no artigo 90.2º e 3º do Real decreto lexislativo 1/1995, do 24 de marzo, polo que se aproba o texto refundido da Lei do Estatuto dos traballadores, e no Real decreto 1040/1981, do 22 de maio, sobre rexistro e depósito de convenios colectivos de traballo.
Esta Dirección Xeral de Relacións Laborais
ACORDA:
Primeiro.-Ordenar a inscrición e depósito da dita revisión salarial no rexistro xeral de convenios desta dirección xeral.
Segundo.-Remitir o texto orixinal ao correspondente servizo deste centro directivo.
Tercero.-Dispoñer a súa publicación no Diario Oficial de Galicia.
Santiago de Compostela, 6 de abril de 2010.
Odilo Martiñá Rodríguez
Director xeral de Relacións Laborais
ANEXO
Acta de constitución da comisión paritaria do convenio colectivo autonómico para a actividade de axuda a domicilio de Galicia
Santiago de Compostela, ás 12.30 horas do día vinte e dous de marzo de dous mil dez, na sede do Consello Galego de Relacións Laborais, sito na rúa Algalia de Abaixo, 24 baixo, reúnense as persoas abaixo sinaladas, co obxecto de constituír a comisión paritaria do convenio colectivo para a actividade de axuda a domicilio na Comunidade Autónoma de Galicia.
-Representación empresarial:
Carmen González-Rosón Flores (AESSADG).
Luís Suárez Filgueiras (AESSADG).
José Félix Valderrey de la Huerga (AESSADG).
-Representación social:
UGT Galicia:
Javier Martínez Fente.
María del Carmen Morales Sánchez (asesora).
CC.OO. de Galicia:
Dorinda Maceiras Sánchez.
Mª del Mar Castro Cristobo (asesora).
CIG:
Pedro Pérez Caride.
O obxecto da reunión é:
1. Constituír a comisión paritaria, segundo o establecido no artigo 11 do referido convenio, cos seguintes membros: tres en representación da parte empresarial, cos seus correspondentes asesores, e tres en representación da parte sindical, correspondendo un a UGT-Galicia, un a CC.OO. de Galicia e un á CIG, cos seus correspondentes asesores.
Queda constituída a comisión paritaria na forma sinalada anteriormente, e coas funcións que se determinan no artigo 11 do convenio autonómico.
2. Acórdase tamén aprobar as táboas salariais correspondentes ao ano 2010 e encárganselle ao Consello Galego de Relacións Laborais os trámites de rexistro, depósito e publicación.
As táboas son as seguintes:
Ver referencia pdf "08700D011P066.PDF"
REAL decreto 446/2010, do 12 de abril, polo que se nomea presidente da Audiencia Provincial de Ourense a Fernando Alañón Olmedo.
CONSELLO XERAL DO PODER XUDICIAL — II. AUTORIDADES E PERSOAL — 10/05/2010

Por proposta do Pleno do Consello Xeral do Poder Xudicial, adoptada na súa reunión do 24 de marzo de 2010, e de conformidade co establecido nos artigos 127.2º y 337 de la Ley orgánica 6/1985, do 1 de xulio, do poder xudicial.
Nomeo presidente da Audiencia Provincial de Ourense a Fernando Alañón Olmedo, en provisión da vacante producida por expiración do prazo legal polo que fora nomeado con anterioridade para o mesmo cargo.
Madrid, 12 de abril de 2010.
Juan Carlos R.
Francisco Caamaño Domínguez
Ministro de Xustiza
ORDE do 4 de maio de 2010 pola que se nomean os membros non natos da Xunta Consultiva de Caza da Reserva Nacional dos Ancares.
CONSELLERÍA DO MEDIO RURAL — II. AUTORIDADES E PERSOAL — 10/05/2010

O Decreto 453/2009, do 30 de decembro, polo que se modifica o Decreto 202/1992, do 10 de xullo, dispón no seu artigo único a nova redacción do artigo 5 do citado decreto, que no seu punto 1º establece a nova composición da Xunta Consultiva de Caza da Reserva Nacional dos Ancares.
Unha vez feitos os trámites oportunos por parte dos colectivos responsables da elección dos seus representantes, cómpre o seu nomeamento, polo que, no uso das atribucións conferidas pola Lei 1/1983, do 22 de febreiro, da Xunta e da súa Presidencia, modificada polas leis 11/1988, do 20 de outubro, e 7/2002, do 27 de decembro, e de conformidade co disposto no Decreto 318/2009, do 4 de xuño, polo que se establece a estrutura orgánica da Consellería do Medio Rural, en relación co Decreto 83/2009, do 21 de abril, polo que se establece a estrutura orgánica dos departamentos da Xunta de Galicia,
DISPOÑO:
Artigo único.-Nomeamento dos membros non natos da Xunta Consultiva de Caza da Reserva Nacional dos Ancares.
Noméanse membros non natos da Xunta Consultiva de Caza da Reserva Nacional dos Ancares as seguintes persoas:
-Carlos Vila Pérez, representante da consellería competente en materia de ordenación do territorio.
-Francisco López Penela, representante da Federación Galega de Caza.
-José Luis Valcárcel Yáñez, representante das asociacións de cazadores do ámbito provincial de Lugo.
-Augusto Manuel de Castro Lorenzo, representante das organizacións relacionadas coa defensa e conservación da natureza do ámbito provincial de Lugo.
-Marcos Rodríguez Santín, representante dos propietarios particulares dos predios situados dentro da reserva.
-Manuel Antonio Gómez Gómez, representante dos propietarios dos montes veciñais en man común incluídos na reserva.
-Luis Eusebio Fidalgo Álvarez, representante da Universidade de Santiago de Compostela.
-Manuel Martínez Núñez, representante da Deputación Provincial de Lugo.
-José Luis García Bello, representante designado pola Consellería do Medio Rural.
-Enrique Valero Gutiérrez del Olmo, representante designado pola Consellería do Medio Rural.
Disposición derradeira
Única.-Esta orde entrará en vigor o día seguinte ao da súa publicación no Diario Oficial de Galicia.
Santiago de Compostela, 4 de maio de 2010.
Samuel Jesús Juárez Casado
Conselleiro do Medio Rural
ORDE do 9 de abril de 2010 pola que se fixa o prezo de venda ao público da publicación Infección tuberculosa e estudo de contactos.
CONSELLERÍA DE SANIDADE — III. OUTRAS DISPOSICIÓNS — 04/05/2010

A Lei 6/2003, do 9 de decembro, de taxas, prezos e exaccións reguladoras da Comunidade Autónoma de Galicia, no seu artigo 51 sinala a obriga de que os prezos privados sexan fixados polas consellerías correspondentes, co informe favorable previo da Consellería de Facenda, e publicados no Diario Oficial de Galicia.
Para cumprir este mandato e despois de emitido informe favorable da Consellería de Facenda, esta consellería
DISPÓN:
Artigo único.
1. Queda aprobado o prezo de venda ao público da publicación editada pola Consellería de Sanidade que se relaciona no anexo.
2. Este prezo entenderase, de ser o caso, con IVE incluído.
Santiago de Compostela, 9 de abril de 2010.
Mª del Pilar Farjas Abadía
Conselleira de Sanidade
ANEXO
-Infección tuberculosa e estudo de contactos: 6 .
RESOLUCIÓN do 12 de abril de 2010, da Dirección Xeral de Promoción e Difusión da Cultura, pola que se fan públicos os códigos de identificación do censo de asociacións e entidades culturais de Galicia, correspondentes ao primeiro trimestre do ano 2010.
CONSELLERÍA DE CULTURA E TURISMO — III. OUTRAS DISPOSICIÓNS — 04/05/2010

Para dar cumprimento ao estipulado no artigo 5 do Decreto 44/2001, do 1 de febreiro, polo que se establece a refundición da normativa en materia do censo de asociacións e entidades culturais, a Dirección Xeral de Promoción e Difusión da Cultura, unha vez aplicadas as claves de clasificación correspondentes, segundo dispón o artigo 4 do devandito decreto, e unha vez finalizado o proceso de clasificación,
RESOLVE:
Asignar con carácter provisional o código de identificación do censo (CIC) ás asociacións e entidades culturais que se relacionan no anexo desta resolución.
Santiago de Compostela, 12 de abril de 2010.
Francisco López Rodríguez
Director xeral de Promoción e Difusión
da Cultura
Ver referencia pdf "08300D012P082.PDF"
RESOLUCIÓN do 27 de abril de 2010, do tribunal designado para cualificar as probas de constatación da capacitación para o exercicio das actividades de transporte interior e internacional de mercadorías e de transporte interior e internacional de viaxeiros, pola que se fai pública a data, a hora e o lugar de realización dos exercicios.
CONSELLERÍA DE MEDIO AMBIENTE, TERRITORIO E INFRAESTRUTURAS — III. OUTRAS DISPOSICIÓNS — 04/05/2010

En sesión celebrada o 27 de abril de 2010, o tribunal designado pola resolución da Dirección Xeral de Mobilidade do 18 de xaneiro de 2009 para cualificar as probas de constatación da capacitación para o exercicio das actividades de transporte interior e internacional de mercadorías e de transporte interior e internacional de viaxeiros,
ACORDOU:
Primeiro.-Os exercicios da primeira convocatoria do ano 2010 das probas de constatación da capacitación profesional para o exercicio de actividades de transporte terán lugar o 30 de maio de 2010 no Pazo de Congresos e Exposicións de Galicia, en Santiago de Compostela.
Segundo.-Os/as aspirantes que fosen admitidos/as para a realización das probas serán citados/as en chamamento único segundo a seguinte distribución:
a) Transporte interior e internacional de mercadorías: todos eles/as ás 9.00 horas.
b) Transporte interior e internacional de viaxeiros: todos eles/as ás 16.00 horas.
Terceiro.-Os/as aspirantes deberán presentarse provistos/as de DNI en vigor ou doutro documento fidedigno acreditativo da súa identidade, a xuízo do tribunal, tamén en vigor; a súa falta dará lugar á non-admisión do/a aspirante á realización das probas. Recoméndase igualmente aos/ás aspirantes que concorran provistos/as da copia da solicitude de admisión e da folla xustificativa do pagamento das taxas de exame.
Así mesmo, deberán dispor dun lapis do número 2 e goma de borrar para realizar o exame, de xeito que se poida efectuar a súa corrección mediante mecanismos automatizados. Poderán tamén levar máquinas calculadoras sen memoria RAM para realizar as operacións matemáticas que resulten necesarias.
Cuarto.-Non se permitirá o acceso e tenza no recinto onde se realizarán os exercicios de teléfonos móbiles, axendas ou demais dispositivos de carácter electrónico, agás o indicado no punto anterior respecto das máquinas calculadoras. Do mesmo xeito, queda prohibido o acceso con calquera outro material ou instrumento de que se poida valer o/a aspirante para auxiliarse na realización das probas.
Advírtese que non haberá servizo de recollida de teléfonos móbiles.
Santiago de Compostela, 27 de abril de 2010.
Antón García Río
Presidente do tribunal
RESOLUCIÓN do 13 de abril de 2010 pola que se lles dá publicidade ás axudas concedidas ao abeiro da Orde do 5 de xuño de 2009, pola que se aprobaron as bases reguladoras para a concesión das subvencións para o fomento da propiedade industrial, no ámbito da Comunidade Autónoma de Galicia, e se procede á súa convocatoria para o ano 2009 (Diario Oficial de Galicia número 114, do 12 de xuño).
CONSELLERÍA DE ECONOMÍA E INDUSTRIA — III. OUTRAS DISPOSICIÓNS — 13/05/2010

O artigo 14 da orde reguladora dispón: «Cando remate o prazo de presentación de solicitudes publicarase no Diario Oficial de Galicia a relación de subvencións con indicación da norma reguladora, beneficiario, crédito orzamentario, contía e finalidade da subvención».
Na súa virtude,
RESOLVO:
Ordenar a publicación no Diario Oficial de Galicia das axudas concedidas con cargo ás aplicacións orzamentarias 10.02. 561A.771.0 e 10.02.561A.781.0, para a realización de trámites de concesión, mantemento, transmisión ou análise de rexistrabilidade en relación con títulos de propiedade industrial, ao abeiro da Orde do 5 de xuño de 2009 pola que se aprobaron as bases reguladoras para a concesión das subvencións para o fomento de propiedade industrial, no ámbito da Comunidade Autónoma de Galicia, e se procede á súa convocatoria para o ano 2009.
Santiago de Compostela, 13 de abril de 2010.
P.D. (Orde 30-4-2009)
José Riesgo Boluda
Secretario xeral de Economía e Industria
Ver referencia pdf "09000D004P009.PDF"
Ver referencia pdf "09000D005P009.PDF"
Ver referencia pdf "09000D006P014.PDF"
RESOLUCIÓN do 14 de abril de 2010 pola que se publica o plan de estudos de graduado ou graduada en Educación Social.
UNIVERSIDADE DA CORUÑA — III. OUTRAS DISPOSICIÓNS — 13/05/2010

Obtida a verificación do plan de estudos polo Consello de Universidades, logo do informe favorable da Axencia Nacional de Avaliación da Calidade e Acreditación, así como a autorización da Comunidade Autónoma de Galicia, e establecido o carácter oficial do título por acordo do Consello de Ministros do 30 de outubro de 2009 (publicado no BOE do 5 de xaneiro de 2010 por resolución do secretario de Estado de Universidades do 13 de novembro de 2009).
Esta reitoría, de conformidade co disposto no artigo 35.4º da Lei orgánica 6/2001, do 21 de decembro, de universidades, na redacción dada pola Lei orgánica 4/2007, resolve publicar o plan de estudos conducente á obtención do título oficial de graduado ou graduada en Educación Social, que quedará estruturado segundo consta no anexo.
A Coruña, 14 de abril de 2010.
José María Barja Pérez
Reitor da Universidade da Coruña
Ver referencia pdf "09000D010P037.PDF"
Ver referencia pdf "09000D011P038.PDF"
ORDE do 5 de maio de 2010 pola que se fai pública a resolución do concurso público de axudas complementarias do programa comunitario de mobilidade de estudantes Erasmus e Suíza correspondente ao curso académico 2009-2010, convocadas pola Orde do 26 de novembro de 2009.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 13/05/2010

Mediante a Orde do 26 de novembro de 2009, DOG do 11 de decembro, convocáronse axudas complementarias do programa de acción da Unión Europea de mobilidade de estudantes Erasmus e Suíza, correspondentes ao curso académico 2009-2010, e aprobáronse as bases desta convocatoria.
De acordo co establecido no artigo 8º desta convocatoria, desde o día 23 de febreiro ao 5 de marzo de 2010 expuxéronse as listas provisionais de solicitudes admitidas e excluídas por documentación; durante ese mesmo prazo os interesados puideron formular as reclamacións para emendar erros e faltas de documentos ante a Secretaría Xeral de Universidades.
Rematado este prazo, as solicitudes admitidas foron estudadas pola comisión avaliadora nomeada na propia orde de convocatoria.
En consecuencia, de acordo co establecido no artigo 11 das bases da convocatoria, e atendendo o informe-proposta elevado pola citada comisión avaliadora a través da Secretaría Xeral de Universidades, esta consellería
RESOLVE:
Artigo 1º
Concederlle axudas complementarias do programa da acción da Unión Europea de mobilidade de estudantes Erasmus e Suíza ao alumnado universitario que se relaciona no anexo desta orde e pola contía que se especifica.
As axudas aboaranse na conta bancaria indicada polo interesado.
Artigo 2º
Denegarlle estas axudas complementarias ao alumnado que se relaciona no mesmo anexo como solicitudes denegadas, polas causas que nel se especifican.
Artigo 3º
O incumprimento total ou parcial por parte dos beneficiarios de calquera das condicións establecidas na orde de convocatoria do 26 de novembro de 2009, DOG do 11 de decembro, e nesta orde, constituirá causa determinante de revogación da axuda e do seu reintegro por parte do beneficiario ou solicitante, segundo o disposto no artigo 33 da Lei 9/2007, do 13 de xuño, de subvencións de Galicia.
Artigo 4º
Contra esta orde, que esgota a vía administrativa, os interesados poderán interpoñer recurso potestativo de reposición ante o conselleiro de Educación e Ordenación Universitaria no prazo dun mes a partir do día seguinte ao da súa publicación no DOG, segundo o disposto nos artigos 116 e 117 da Lei 30/1992, de réxime xurídico das administracións públicas e do procedemento administrativo común, ou ben directamente o recurso contencioso-administrativo no prazo de dous meses ante o Tribunal Superior de Xustiza de Galicia, de conformidade co artigo 46 da Lei 29/1998, do 13 de xullo, reguladora da xurisdición contencioso-administrativa.
Santiago de Compostela, 5 de maio de 2010.
Jesús Vázquez Abad
Conselleiro de Educación e Ordenación Universitaria
Ver referencia pdf "09000D007P019.PDF"
RESOLUCIÓN do 7 de maio de 2010, da Secretaría Xeral de Medios, pola que se lle dá publicidade ao convenio de colaboración subscrito no primeiro cuadrimestre do ano 2010.
CONSELLERÍA DE PRESIDENCIA, ADMINISTRACIÓNS PÚBLICAS E XUSTIZA — III. OUTRAS DISPOSICIÓNS — 13/05/2010

Para os efectos previstos no artigo 11 da Lei 4/2006, do 30 de xuño, de transparencia e boas prácticas na Administración pública galega, acórdase darlle publicidade ao convenio de colaboración subscrito pola Secretaría Xeral de Medios e tramitados pola Subdirección Xeral de Réxime Xurídico e Xestión de Medios Audiovisuais, no primeiro cuadrimestre do ano 2010, o cal se relaciona no anexo a esta resolución.
Santiago de Compostela, 7 de maio de 2010.
Alfonso Cabaleiro Durán
Secretario xeral de Medios
ANEXO
Convenio: convenio de colaboración entre a Secretaría Xeral de Medios e a Asociación Galega de Produtoras Independentes para a elaboración do Anuario de Información do Sector Audiovisual Galego. Ano 2010.
Data sinatura: 22-4-2010.
Importe: 25.000 .
RESOLUCIÓN do 14 de abril de 2010 pola que se publica o plan de estudos de graduado ou graduada en Educación Primaria.
UNIVERSIDADE DA CORUÑA — III. OUTRAS DISPOSICIÓNS — 13/05/2010

Obtida a verificación do plan de estudos polo Consello de Universidades, logo do informe favorable da Axencia Nacional de Avaliación da Calidade e Acreditación, así como a autorización da Comunidade Autónoma de Galicia, e establecido o carácter oficial do título por acordo do Consello de Ministros do 30 de outubro de 2009 (publicado no BOE do 5 de xaneiro de 2010 por resolución do secretario de Estado de Universidades do 13 de novembro de 2009).
Esta reitoría, de conformidade co disposto no artigo 35.4º da Lei orgánica 6/2001, de universidades, na redacción dada pola Lei orgánica 4/2007, resolve publicar o plan de estudos conducente á obtención do título oficial de graduado ou graduada en Educación Primaria, que quedará estruturado segundo consta no anexo.
A Coruña, 14 de abril de 2010.
José María Barja Pérez
Reitor da Universidade da Coruña
Ver referencia pdf "09000D010P037.PDF"
CORRECCIÓN de erros.-Orde do 20 de abril de 2010 pola que se amplía a dotación orzamentaria da Orde do 21 de decembro de 2009 pola que se establecen as bases reguladoras das axudas para programas de calidade desenvolvidos por consellos reguladores de denominacións de calidade agroalimentarias, e se convocan para o ano 2010.
CONSELLERÍA DO MEDIO RURAL — III. OUTRAS DISPOSICIÓNS — 05/05/2010

Advertido un erro no texto da citada orde, publicada no DOG número 76, do 23 de abril de 2010, cómpre realizar a oportuna corrección.
Na páxina 6.577, na columna da esquerda, no parágrafo segundo do artigo único, onde di:
«O incremento da dotación para o exercicio 2010 será de 300.000,00 euros, con cargo á aplicación orzamentaria 13.04.713D.781.0, dos orzamentos da Comunidade Autónoma de Galicia para o ano 2010».
Debe dicir:
«O incremento da dotación para o exercicio 2010 será de 190.000,00 euros, con cargo á aplicación orzamentaria 13.04.713D.781.0, dos orzamentos da Comunidade Autónoma de Galicia para o ano 2010».